da da da ro ro uk da fy da da da da da da da da da da da da da da da da da da da da da da da da da da da da da da da da da da da da da da da da da da da en da da da da zh da en da da da da da da da da da da da da da de da et es da da en da da da da da fr da en da da cs de da en sv da sv en cs da fr da nb nb en da nb en da da da da ar da en ru nl da
Ansøgninger om synshjælpemidler, optik og øjenproteser
Der ydes ikke hjælp efter lov om social service til briller og kontaktlinser på ren optisk indikation, dvs. hvis behovet for briller og kontaktlinser alene skyldes langsynethed, nærsynethed, bygningsfejl eller forskellig optisk styrke på øjnene.
Det er en forudsætning for tilskud til briller og kontaktlinser, at man enten har en medicinsk-optisk defineret varig øjenlidelse eller har en synsstyrke, som ligger under svagsynsgrænsen.
Dette vil øjenlæge og optiker kunne informere om.
Der kan normalt ikke ydes støtte til hjælpemidler, som ansøgeren selv har anskaffet, inden bevilling er givet.
En prisliste er udarbejdet med det formål at borgeren kan få leveret sit optiske hjælpemiddel uden egenbetaling.
Det optiske hjælpemiddel fremstilles som et standardprodukt. Hvis borgeren har specielle ønsker til hjælpemidlet, kan egenbetaling forekomme.
Følgende optikere kan levere uden egenbetaling
Svagsynsoptik er primært optik med forstørrende virkning, lupper, lupbriller, kikkertbriller samt kombinationer heraf. Endelig skal nævnes muligheden for lån af et CCTV, som er et elektronisk forstørrelseshjælpemiddel.
Et CCTV kan ofte anvendes, hvis der ikke på anden måde kan opnås læsesyn med svagsynsoptik.
Afprøvning kan foregå i hjemmet, på institutionen, på CKU-Syn eller efter aftale, hos de optikere der er vores samarbejdspartnere.
Andre synshjælpemidler kan f. eks. være lydbogafspiller, talende ur, ADL(almindelig daglig levevis)-hjælpemidler, særligt lys, elektroniske kommunikationshjælpemidler, mobility stok etc.
Afprøvning af disse hjælpemidler kan foregå i hjemmet, på institutionen, eller på CKU-Syn.
Hjælpemidlerne kan udlånes, når der er foretaget en individuel udredning af behovet som viser:
at hjælpemidlet kan anvendes af ansøger og i væsentlig grad afhjælpe for synsnedsættelsen
at hjælpemidlet i væsentlig grad kan lette den daglige tilværelse i hjemmet eller
er nødvendigt for at man kan udøve et erhverv
Ansøgning og udlån sker i henhold til Lov om Social Service.
Viser udredningen at der er behov for synshjælpemidler til brug ved skole, uddannelse eller erhverv søges disse efter anden lovgivning.
CKU-Syn vejleder i ansøgningsprocedure.
Medicinsk/optisk defineret varig øjenlidelse
Begrebet medicinsk-optisk defineret, varig øjenlidelse blev indført for at kompensere en lille gruppe personer med øjenlidelser, som ofte har behov for særlig udgiftskrævende specialbriller og specialkontaktlinser og som forudsætter en høj grad af specialoptisk fagkundskab ved udmåling og tilpasning.
Udmåling og fremstilling af optik til medicinsk/optiske defineret varig øjenlidelse, varetages af autoriserede optikere.
Indikationer for hjælp til briller og kontaktlinser, jf. § 13, stk. 1 i bekendtgørelsen vedr. hjælpemidler
Uregelmæssig hornhinde (irregulær astigmatisme) ved fx keratokonus, hornhindear m.v.
Defekter i regnbuehinden, fx aniridi, kolobom, albinisme, samt følger efter fx skader eller operation.
Løs øjenlinse (ektopi), følger efter operation i barnealderen for grå stær (Afaki).
Smertende øjenlidelser, fx blærer på hornhinden (keratitis bullosa) eller kronisk hornhindesår.
Sygdomsbetinget dobbeltsyn uden mulighed for operativ korrektion.
Sygdomsbetinget lysoverfølsomhed (fotofobi) ved fx retinitis pigmentosa, akromatopsi, øjenkomplikationer ved diabetes, makula degeneration.
Ekstreme optiske synsfejl karakteriseret ved, at etableringen af forbedret synsfunktion kun kan opnås med specialfremstillede brilleglas eller kontaktlinser.
Børn og unge registreret i synsregistret ved Kennedy Centeret.
Afaki kombineret med synsfeltsdefekter efter indstilling fra Kennedy Centeret.
Myopi større end eller lig med -7 kombineret med kikkertsynsfelt på 10 grader eller derunder
Hypermetrop > + 7 i højst brydende plan til børn indtil 10 år
Andre medicinsk-optisk definerede, varige øjenlidelser af tilsvarende sværhedsgrad efter indstilling fra Kennedy Centeret.
Liste over optikere der kan levere uden egenbetaling
Har man på grund af sygdom eller ulykke mistet et øje, kan kommunen ansøges om en øjenprotese.
Kontakt til leverandører af øjenproteser kan formidles ved henvendelse til CKU-Syn.
Øjenproteser fremstilles i to forskellige materialer, pustede glasproteser og støbte akrylproteser.
Den praktiske fremstilling af øjenproteser forgår meget forskellig, afhængig af, hvilket materiale den enkelte leverandør anvender og hvilken arbejdsproces der anvendes.
Øjenlæger med speciale indenfor øjenhulekirurgi og øjenproteser anslår, at glasproteser til voksne har en forventet levetid på 2-5 år og at akrylproteserne har en forventet levetid mellem 5-10 år.
Holdbarheden er afhængig af øjenhulens tilstand samt borgerens alder og arbejdssituation.
Ved udlevering af øjenprotesen vil leverandøren giver en grundig instruktion i brugen af øjenprotesen, og fortælle om isætning, udtagning samt rengøring for at sikre bedst mulig komfort og sundhedstilstand.
Hvis der opstår vanskeligheder ved anvendelse af øjenprotesen, er man velkommen til at kontakte CKU-Syn, der vil hjælpe med råd og vejledning.
Problemerne kan være forskellige alt efter hvilken protese der anvendes og øjenhules tilstand. Når årsagen til problemet er konstateret, kan det de fleste gange løses med det samme, andre gange vil en konsultation hos øjenlægen være den rigtige løsning, for at sikre, at problemet ikke er sygdomsbetinget.
Læs mere i folder om øjenproteser
Ansøgninger om synshjælpemidler, optik og øjenproteser Svagsyn, synshjælpemidler Medicinsk/optisk defineret varig øjenlidelse Øjenproteser
Tak for din hjælp!
Der skete desværre en fejl. Prøv venligst igen lidt senere
Hovednummer: 99 15 76 00
Høretelefonen: 99 15 76 90